Lisa Vinsa

Lisa Vinsa (født 12. juni 1995 i Kiruna) er en svensk langrennsløper som representerer Piteå Elit SK.
Hun fikk sølv på 15 km fellesstart og på stafetten under Svensk mesterskap i langrenn 2019, og hun vant Intersport cup 2015/16, som er den svenske langrennscupen for seniorer. 


== Idrettskarriere ==


=== Sesongen 2011/12 ===
Vinsa debuterte i Skandinavisk Cup i januar 2012, og kom der på 47.-plass på sprinten i Åsarna. Hun fikk ingen poeng i Skandinavisk cup 2011/12. I det svenske juniormesterskapet på ski kom hun på 35.-plass på 10 km skiathlon og 60.-plass på 5 km fristil.


=== Sesongen 2012/13 ===
Hun deltok i en helg under Skandinavisk Cup 2012/13, og kom der på 83.-plass på sprinten og 110.-plass på 10 km fristil i Östersund. Under Svensk mesterskap i langrenn for junior 2013 kom hun på 33.-plass på 5 km, 63.-plass på sprinten og 37.-plass på 5+5 km skiathlon. Hun deltok i Scandic Cup 2012/13, som er den svenske cupen for junior, og kom der på 13.-plass i klassen D 17-18.


=== Sesongen 2013/14 ===
I Svensk mesterskap i langrenn 2014 kom Vinsa på 26.-plass på 10 km klassisk i januar. I mars deltok hun i Svensk mesterskap i langrenn for junior 2014, og fikk der en sjuendeplass på 5+5 km skiathling, og hun kom på 26.-plass på sprinten og 12.-plass på 5 km klassisk. I Scandic Cup 2013/14 kom hun på niendeplass sammenlagt, med 196 poeng.


=== Sesongen 2014/15 ===
Vinsa ble tatt ut til å delta i Junior-VM på ski 2015 i Kasakhstan. Det kom hun på 31.-plass på sprinten, og Sverige kom på fjerdeplass på 4 x 3,3 km stafett. I Junior-SM på ski 2015 i mars kom hun på fjerdeplass på sprinten og femteplass på 5+5 km skiathlon, og hun kom på sjetteplass på 5 km klassisk. I Scandic Cup 2014/15 kom hun på tiendeplass i klassen D 19-20.


=== Sesongen 2015/16 ===
Hun fikk sine første poeng i Skandinavisk Cup denne sesongen, med en 13.-plass på 10 km i Vuokatti. Hun fikk til sammen 63 poeng i Skandinavisk Cup 2015/16, og endte med det på 30.-plass. Under Svensk mesterskap i langrenn 2016 kom hun på 15.-plass på 10 km klassisk, 23.-plass på sprinten og 13.-plass på 15 km skiathlon, og den 11. februar 2016 debuterte hun i verdenscupen i langrenn, med en 57.-plass på sprinten i Stockholm. Under SM del 2 i april kom hun på 15.-plass på 30 km klassisk.Hun vant Intersport cup 2015/16, som er den svenske cupen for seniorer, med 265 poeng.


=== Sesongen 2016/17 ===
Hennes beste resultat i Skandinavisk Cup 2016/17 var en niendeplass på 10 km klassisk i Lahtis i januar. Hun endte på 39.-plass med 28 poeng i Skandinavisk Cup denne sesongen. Hun deltok i U23-VM på ski 2017 i USA, og kom der på 34.-plass på sprinten, 31.-plass på 10 km fristil og 23.-plass på 15 km skiathlon.


=== Sesongen 2017/18 ===
I Skandinavisk Cup 2017/18 fikk hun en femte- og en sjetteplass i Piteää, og endte på 23.-plass med 101 poeng sammenlagt. Hun deltok i U23-VM på ski 2018 i Sveits, og endte der på 20.-plass på sprinten, 21.-plass på 10 km klassisk og ellevteplass på 15 km skiathlon. 
Under Svensk mesterskap i langrenn 2018 ble hennes beste plassering sjetteplass på 30 km klassisk. I tillegg kom hun på åttendeplass på 10 km fri teknikk, tiendeplass på 15 km fellesstart og 19.-plass på sprinten. Hun kom på fjerdeplass sammenlagt i Volkswagen cup 2017/18.


=== Sesongen 2018/19 ===
Den 2. mars 2019 fikk hun sin første pallplassering i Skandinavisk Cup, da hun kom på andreplass på 5 km klassisk i Madona. Hun fikk flere andre topp 10-plasseringer, og endte på sjetteplass sammenlagt med 209 poeng i Skandinavisk Cup 2018/19. Hun kom på fjerdeplass på distansecupen og 34.-plass i sprintcupen.Hun fikk sine første verdenscuppoeng denne sesongen, og endte på 47.-plass i Verdenscupen i langrenn 2018/19 med 138 poeng. Under Svensk mesterskap i langrenn 2019 fikk hun sølv på 15 km klassisk, bak Ebba Andersson, og hun kom på åttendeplass på 10 km klassisk, tiendeplass på sprinten og fjerdeplass på 35 km fellesstart. I Volkswagen cup 2018/19 endte hun på åttendeplass med 224 poeng.


=== Sesongen 2019/20 ===


== Referanser ==


== Eksterne lenker ==
(en) Lisa Vinsa – FIS (langrenn) 
(sv) Resultatoversikt - Skidresultat.se
(sv) Presentasjon hos Piteå Elit